Alfonsas Žalys

Alfonsas Žalys (1929 m. spalio 5 d. Raizgiuose, Padubysio valsčius, Šiaulių apskritis – 2006 m. gruodžio 12 d. Klaipėdoje) – partinis, politinis bei visuomenės veikėjas.

 Biografija 
Mokėsi Šiauliuose, Telšiuose, Lyduvėnuose, Šiluvoje, Radviliškyje. 1949–1950 m. mokėsi ir kartu dirbo Raseinių apskrities Šiluvos valsčiaus sporto komiteto pirmininku. 1950–1953 m. tarnavo sovietinėje armijoje Baltarusijoje. 1953–1957 m. Tytuvėnų rajono laikraščio „Komunistiniu keliu“ redakcijos korespondentas. 1954–1957 m. LLKJS Tytuvėnų rajono komiteto I sekretorius. Nuo 1955 m. SSKP narys. 1957–1961 m. mokėsi Vilniaus aukštojoje partinėje mokykloje, kurią baigęs išvyko į Klaipėdą.

1961–1969 m. LKP Klaipėdos miesto komiteto sekretorius ideologijai. 1964 m. baigė VU Ekonomikos fakultetą. 1969–1990 m. Klaipėdos miesto Vykdomojo komiteto pirmininkas. Nuo 1971 m. kandidatas į LKP CK narius, nuo 1989 m. LKP CK narys. 1985–1990 m. LSSR AT Prezidiumo narys.

1990–1992 m. Aukščiausiosios Tarybos-Atkuriamojo Seimo deputatas, signataras, Savivaldybių reikalų komisijos pirmininko pavaduotojas.1990–1992 m. kadencijos Seimo narys Klaipėdos miesto, 1993–1999 m. Klaipėdos miesto savivaldybės vyriausiasis specialistas, Martyno Mažvydo paminklo organizacinio komiteto pirmininkas, Mažosios Lietuvos istorijos muziejaus konsultantas. 1995–2001 m. Klaipėdos miesto savivaldybės tarybos narys.http://www3.lrs.lt/home/ivairus/signatarai/Zalys_knyga.pdfhttp://www3.lrs.lt/n/rinkimai/20000319/kandvl.htm-92854.htm 

1990 m. Lietuvos demokratinės darbo partijos, 1995–1998 m. Lietuvos liberalų sąjungos, 1999–2001 m. Lietuvos centro sąjungos narys.

Žmona Eugenija, sūnūs Vytautas ir Artūras. Palaidotas Lėbartų kapinėse.

 Įvertinimas 
 1971 m. Darbo raudonosios vėliavos ordinas
 1974 m. Garbės ženklo ordinas
 1979 m. LTSR nusipelnęs ekonomistas
 1981 m. Darbo raudonosios vėliavos ordinas
 1982 m. LSSR valstybinė premija
 1994 m. DLK Gedimino 4 laipsnio ordinas http://www3.lrs.lt/pls/inter3/dokpaieska.showdoc_l?p_id=5290
 1996 m. Klaipėdos universiteto garbės daktaras http://www.ku.lt/apie-universiteta/garbes-daktarai/ 
 1998 m. Klaipėdos miesto garbės pilietis http://www.klaipeda.lt/lit/Alfonsas-Zalys-1998-m/1740 
 2000 m. Lietuvos nepriklausomybės medalis http://www3.lrs.lt/pls/inter3/dokpaieska.showdoc_l?p_id=293024

 Bibliografija 
 Klaipėda: savivaldos žingsniai: leidinys apie pirmąją po Nepriklausomybės atstatymo išrinktą Klaipėdos m. Tarybą. – Klaipėda: Klaipėdos rytas, 1995. – 153 p.: iliustr. – ISBN 9986-499-32-1
 Martyno Mažvydo paminklas Klaipėdoje: dokumentai, kalbos, skaičiai, faktai, rėmėjai, nuotraukos / Bernardas Aleknavičius, Algis Kliševičius, Inga Matač, Antanas Stanevičius, Eglė Zalatoriūtė, Aleksandras Žalys, Alfonsas Žalys. – Klaipėda: Organizacinis komitetas pirmajai knygai įamžinti, 1998. – 63 p.: iliustr. – ISBN 9986-31-016-4
 Prisikėlimas: prisiminimai ir apmąstymai. – Klaipėda: Eglės leidykla, 2005. – 371 p.: iliustr. – ISBN 9955-542-20-9

 Šaltiniai 

 Literatūra 
 Alfonsas Žalys: biografinė apybraiža / Antanas Stanevičius. – Vilnius: Artlora, 2009. – 259 p.: iliustr. – ISBN 978-9955-508-29-8

Kategorija:LTSR valstybinės premijos laureatai
Kategorija:Lietuvos TSR politiniai veikėjai
Kategorija:Kovo 11 akto signatarai
Kategorija:Klaipėdos politikai
Kategorija:Klaipėdos garbės piliečiai
Kategorija:KU garbės daktarai